Nyt undervisningsmateriale fra Folkekirkens Infotjeneste i Aalborg Stift skal hjælpe teenagere gennem sorgen og døden. Materialet indeholder syv små film som handler om den 15-årige Troels der har mistet sin søster Lærke, der er død af lymfekræft. Målet er at de unge nemmere kan tale med forældre, familie eller venner om det at miste. - Der er en tendens til, at mange tror, at unge mennesker aldrig tænker over døden, men ofte forholder det sig lige omvendt. Sorg og død er et meget vigtigt emne, der vedrører ethvert menneske. Kirken har et stort ansvar for at hjælpe på det område siger, Biskop over Aalborg Stift Søren Lodberg Hvas. Han har selv set alle filmene.

Referat:
Aalborg Stift står bag nyt initiativ, der skal hjælpe teenagere i sorg.